
A V I Z

asupra propunerii legislative privind unele măsuri în domeniul asigurării unor categorii de persoane în sistemul public de pensii

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, asupra propunerii legislative privind unele măsuri în domeniul asigurării unor categorii de persoane în sistemul public de pensii (Pl.x560/2011), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 9 noiembrie 2011.

Membrii Comisiei au examinat propunerea legislativă, expunerea de motive, avizul favorabil al Consiliului Legislativ nr.450/18.04.2011, precum şi punctul de vedere favorabil al Guvernului.

În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a propunerii legislative, cu amendamentele din Anexă.
PREŞEDINTĂ

Consilier parlamentar    




                ANEXA

AMENDAMENTE ADMISE

la propunerea legislativă privind unele măsuri în domeniul asigurării unor categorii de persoane în sistemul public de pensii (Pl.x 560/2011)

	Nr.

crt.
	Text propunere legislativă
	AMENDAMENT / Autor
	Motivaţie

	1.
	Art.1

(2) Sunt exceptate de la aplicarea prevederilor prezentei legi persoanele pentru care există obligaţia asigurării în sistemul public de pensii, în conformitate cu Legea nr.263/2010 privind sistemul unitar de pensii publice, cu modificările şi completările ulterioare. 

	1. Alineatul (2) al articolului 1 se modifică şi va avea următorul cuprins:
„(2) Sunt exceptate de la aplicarea prevederilor prezentei legi persoanele pentru care există obligaţia asigurării în sistemul public de pensii, în conformitate cu Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, respectiv cu Legea nr.263/2010 privind sistemul unitar de pensii publice, cu modificările şi completările ulterioare. “

Autor: Comisia pentru egalitatea de şanse pentru femei şi bărbaţi
	In vederea corelării cu actele normative care au operat sau operează în materie

	2.
	Art.2. – (1) Persoanele interesate prevăzute la art.1 alin.(1) încheie un contract de asigurare socială, până la data de 31 decembrie 2011, potrivit modelului prevăzut în anexa care face parte integrantă din prezenta lege.
	2. Alineatul (1) al articolului 2 se modifică şi va avea următorul cuprins:

„Art.2. – (1) Persoanele interesate prevăzute la art.1 alin.(1) încheie un contract de asigurare socială, până la data de 30 iunie 2012, potrivit modelului prevăzut în anexa care face parte integrantă din prezenta lege. “

Autor: Comisia pentru egalitatea de şanse pentru femei şi bărbaţi
	Pentru a putea face aplicabile prevederile viitoarei legi

	3.
	(3) Pentru perioadele de după 1 ianuarie 2011, baza lunară de calcul prevăzută la alin.(2) nu poate fi mai mare de cinci salarii medii brute pe economie, respectiv cinci câştiguri  salariale medii brute, avute în vedere la fundamentarea bugetului asigurărilor sociale de stat.

(5) Valoarea salariului mediu brut pe economie, avut în vedere la fundamentarea bugetului asigurărilor sociale de stat, prevăzut la alin. (3), este, pentru anul 2011, de 2022 lei.
	3. Alineatele  (3) şi  (5) ale articolului 4 se modifică şi vor avea următorul cuprins:

„(3) Pentru perioadele de după 1 ianuarie 2011, baza lunară de calcul prevăzută la alin.(2) nu poate fi mai mare de cinci ori câştigul salarial mediu brut, avut în vedere la fundamentarea bugetului asigurărilor sociale de stat.

(5) Câştigul salarial mediu brut, utilizat la fundamentarea bugetului asigurărilor sociale de stat, prevăzut la alin. (3), este, pentru anul 2011, de 2022 lei.“
Autor: Comisia pentru egalitatea de şanse pentru femei şi bărbaţi


	Pentru uniformitatea utilizării indicatorilor în raport cu restul actelor normative în materie

